Яно знаходзіцца на другім паверсе стацыянара Карэліцкай ЦРБ. Дарагое медыцынскае абсталяванне набыта за кошт сродкаў Міністэрства аховы здароўя Рэспублікі Беларусь. А дзякуючы дапамозе Карэліцкага райвыканкама і Гродзенскага аблвыканкама абнавілі мэблю і зрабілі рамонт. У аддзяленні ўладкаваны дзве дыялізныя залы з шасцю сучаснымі апаратамі “штучная нырка” вядучага сусветнага вытворцы GAMBRO. Таксама ёсць кабінет водападрыхтоўкі, гардэроб для пацыентаў, ардынатарскі і сястрынскі пакоі і іншыя службовыя памяшканні. А галоўнае тут працуе выдатная каманда, якая зробіць максімум для сваіх пацыентаў.